**NOTĂ INFORMATIVĂ**

**la proiectul hotărârii Guvernului „Cu privire la alegerea membrilor secţiilor de ştiinţe ale Academiei de Ştiinţe a Moldovei”**

|  |
| --- |
| 1. **Condițiile ce au impus elaborarea proiectului de act normativ și finalitățile urmărite** |
| La 21 septembrie 2017, Parlamentul a adoptat Legea nr.190 pentru modificarea și completarea unor acte legislative, prin care a fost modificat Codul cu privire la știință și inovare nr.259-XV din 15 iulie 2004.  Potrivit art. 67 din codul menționat, din componența secţiilor de ştiinţe ai Academiei de Ştiinţe a Moldovei fac parte membrii titulari și membrii corespondenți și a cîte 15 cercetători ştiinţifici din domeniile corespunzătoare ale secţiilor de ştiinţe, aleşi prin concurs, pentru o perioadă de 4 ani, pe baza unui regulament aprobat de Guvern.  În vederea implementării normei relatate, a fost elaborat proiectul hotărîrii Guvernului cu privire la alegerea membrilor secţiilor de ştiinţe ale Academiei de Ştiinţe a Moldovei. |
| 1. **Principalele prevederi, locul actului în sistemul de acte normative, evidenţierea elementelor noi** |
| Proiectul dispune aprobarea Regulamentului cu privire la alegerea membrilor secţiilor de ştiinţe ale Academiei de Ştiinţe a Moldovei, care vine să reglementeze procedura de alegere a cercetătorilor ştiinţifici în calitate de membri ai secţiilor de ştiinţe ale Academiei de Ştiinţe a Moldovei.  Potrivit proiectului, orice cercetător din Republica Moldova poate candida la funcția de membru al oricărei secții de științe. De asemenea, dreptul de a propune candidaturi pentru alegerea în calitate de membru al secţiei de știinţe îl au universităţile, organizaţiile din sfera cercetării şi inovării, orice organizație necomercială care desfășoară activitate relevantă domeniilor de cercetare și inovare, precum și agenții economici interesați.  Totodată, proiectului de hotărîre prevede că din cei 15 cercetători ştiinţifici din domeniile relevante determinate de Adunarea generală a Academiei de Științe pentru fiecare secție de științe, aleși în baza prezentului regulament, 10 cercetători ştiinţifici trebuie să dețină titlul ştiinţific de doctor habilitat și 5 - titlul ştiinţific de doctor în științe.  În scopul organizării concursului pentru selectarea celor 15 cercetători ştiinţifici pentru fiecare secție de știință, se propune instituirea comisiei de concurs, din componența căreia vor face parte 5 membri:   * 2 desemnați de către Prezidiul AȘM; * 1 desemnat de Ministerul Educației, Culturii și Cercetării; * 1 desemnat de Agenția Națională pentru Cercetare și Dezvoltare; * 1 desemnat de Agenţia Naţională de Asigurare a Calităţii în Educaţie şi Cercetare.   De asemenea, proiectul de hotărîre stipulează criterii care urmează să întrunească candidatul, reglementează procesul de depunerea a dosarului de participare și procedura de votare. |
| 1. **Descrierea gradului de compatibilitate a prevederilor proiectului cu legislația Uniunii Europene** |
| Prezentul proiect de nu contravine legislației Uniunii Europene. |
| 1. **Fundamentarea economico-financiară** |
| Implementarea prevederilor proiectului nu necesită cheltuieli financiare suplimentare din bugetul de stat. |

**Iurie CIOCAN,**

**director al Centrului**

**de Implementare a Reformelor**